CELEX: C2004/228/53
Language: el
Date: 2004-09-11 00:00:00
Title: Υπόθεση C-287/04: Προσφυγή της Επιτροπής των Ευρωπαϊκών Κοινοτήτων κατά του Βασιλείου της Σουηδίας, που ασκήθηκε στις 5 Ιουλίου 2004

11.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/26
            
         Προσφυγή της Επιτροπής των Ευρωπαϊκών Κοινοτήτων κατά του Βασιλείου της Σουηδίας, που ασκήθηκε στις 5 Ιουλίου 2004
   (Υπόθεση C-287/04)
   (2004/C 228/53)
   Η Επιτροπή των Ευρωπαϊκών Κοινοτήτων, εκπροσωπούμενη από τους L. Ström van Lier και N. Yerrell, με τόπο επιδόσεων στο Λουξεμβούργο, άσκησε στις 5 Ιουλίου 2004 ενώπιον του Δικαστηρίου των Ευρωπαϊκών Κοινοτήτων προσφυγή κατά του Βασιλείου της Σουηδίας.
   Η Επιτροπή ζητεί από το Δικαστήριο:
   
               —
            
            
               να διαπιστώσει ότι το Βασίλειο της Σουηδίας παρέβη τις υποχρεώσεις του προς εφαρμογή των άρθρων 3, 6 και 8 της οδηγίας 93/104/ΕΚ του Συμβουλίου, της 23ης Νοεμβρίου 1993 (1), σχετικά με ορισμένα στοιχεία της οργάνωσης του χρόνου εργασίας, και
            
         
               —
            
            
               να καταδικάσει τη Σουηδία στα δικαστικά έξοδα.
            
         Ισχυρισμοί και κύρια επιχειρήματα
   Η σουηδική νομοθεσία δεν διασφαλίζει, όπως απαιτεί το άρθρο 3 της οδηγίας, μια ελάχιστη περίοδο ανάπαυσης διάρκειας ένδεκα τουλάχιστον συναπτών ωρών ανά εικοσιτετράωρο. Το γεγονός ότι οι περισσότεροι εργαζόμενοι καλύπτονται από συλλογικές συμφωνίες που ρύθμισαν το ζήτημα αυτό δεν επηρεάζει την υποχρέωση εφαρμογής της διατάξεως αυτής ως προς όλους τους εργαζομένους.
   Όσον αφορά το άρθρο 6 της οδηγίας, η κανονική περίοδος αναφοράς τεσσάρων μηνών την οποία προβλέπει το άρθρο 16 παράγραφος 2 για την εφαρμογή του άρθρου 6 σύμφωνα με το άρθρο 17 παράγραφος 4, δεν μπορεί να παραταθεί ώστε να υπερβαίνει τους έξι μήνες. Το περιθώριο που παρέχει η ευχέρεια παρεκκλίσεως ως προς το ζήτημα της περιόδου αναφοράς είναι μικρότερο από αυτό που παρέχει η σουηδική νομοθεσία.
   Το άρθρο 8 της οδηγίας δεν έχει ρητώς ενσωματωθεί στη σουηδική νομοθεσία.
   
      (1)  ΕΕ L 307 της 13.12.1993, σ. 18.